28 наурыз. Туған күн иелері
DATE: 08:08, 28 Наурыз 2022 | GMT +5
TITLE: 28 наурыз. Туған күн иелері
URL: https://kaz.inform.kz/news/28-nauryz-tugan-kun-ieleri_a3915149/
META: DATE: 08:08, 28 Наурыз 2022 | GMT +5
TOTAL WORDS: 401
AUTHOR(S):
TEXT: ЕСІМДЕР. 142 жыл бұрын халық ақыны, әнші-композитор, Қаз дауысты Қазыбек бидің ұрпағы Мәди БӘПИҰЛЫ дүниеге келген. Қарағанды облысында туған. Ақан сері, Біржан сал, Балуан Шолақ, Үкілі Ыбырай сияқты саңлақтармен кездесіп, өнеге алған. Жала жабылып, абақтыға түскен. Түрмеде елін, жерін сағынып, әділетсіз заманға налыған Мәди «Қаракесек» әнін шығарды. Бұдан басқа оның «Үшқара», «Шіркін-ай», «Мәди» атты әндері бар. Олардың дені кейін «Қаракесек», «Ер Тарғын», «Қыз Жібек» қазақ операларында пайдаланылды. Мәди 1916 жылы азаттық жолындағы халық көтерілісіне үн қосты. Патшаның жергілікті әкімдерінің озбырлығын әшкерелейтін жырлар толғады. Мәдидің ән мәтіндерінен басқа өлеңдері әлі де жинақталмаған. Оның шығармалары туралы Ахмет Жұбанов зерттеу еңбектерінде, Әлжаппар Әбішев «Найзағай», Әйіп Бектасов «Мәди» атты кітаптарында жазды. 67 жыл бұрын Д. Серікбаев атындағы Шығыс Қазақстан мемлекеттік техникалық университетінің ректоры Жасұлан Құдайбергенұлы ШАЙМАРДАНОВ дүниеге келді. Павлодар қаласында туған. Павлодар педагогикалық институтын бітірген. Еңбек жолы: 1977-1996 жылдары - Павлодар педагогикалық институтының лингафон кабинетінің меңгерушісі, оқытушы, тәлімгер-зерттеуші, проректоры. 1996-2004 жылдары - Павлодар мемлекеттік университетінің проректоры, бірінші проректоры. 2004-2007 жылдары - Павлодар мемлекеттік педагогикалық институтының ректоры. Алтынсарин атындағы Арқалық мемлекеттік педагогикалық институтының ректоры. 2011-2012 жылдары - ҚР БҒМ жоғары және жоғары оқу орнынан кейінгі білім департаментінің директоры. Торайғыров атындағы Павлодар мемлекеттік университетінің бірінші проректоры - стратегиялық жоспарлау, әлеуметтік және тәрбие жұмысы жөніндегі проректоры. 2012-2014 жылдары - ҚР БҒМ білім және ғылым саласындағы бақылау комитеті Павлодар облысы бойынша білім беру саласын бақылау департаментінің директоры; 2014-2015 жылдары - ҚР БҒМ департаментінің директоры. Қазіргі қызметінде - 2015 жылдың наурыз айынан бері. «Құрмет» орденімен марапатталған. 62 жыл бұрын Қазақстан Республикасының мемлекет және қоғам қайраткері Абзал Жұмашұлы ЕРАЛИЕВ дүниеге келді. Қызылорда облысында туған. Жамбыл гидромелиоративтік құрылыс институтының Қызылорда қаласындағы филиалын инженер-құрылысшы мамандығы бойынша бітірген. Еңбек жолы: 1984 - 1994 жылдары Қызылорда үй құрылыс комбинатында құрылыс шебері, прораб, монтаждау учаскесінің бастығы болып жұмыс жасаған. 1994 жылдан бастап 2016 жылдың наурыз айына дейін - күріш өсірумен айналысатын және оны өңдейтін «Абзал және Компания» толық серіктестігінің директоры. 2008 жылдан бастап қоғамдық негізде Облыстық күріш өндірушілер және өңдеушілер қауымдастығының президенті болып сайланды. 2011 жылдан бастап - «Нұр Отан» партиясының мүшесі. 2012 жылдың қаңтарынан бастап 2016 жылдың наурыз айына дейін Қызылорда облыстық маслихатының депутаты болды. ҚР Парламент Мәжілісінің VI шақырылым депутаты, Аграрлық мәселелер комитетінің мүшесі. 2013 жылы Қазақстан Республикасы Президентінің Жарлығымен елге жасаған ерен еңбегі үшін «Қазақстанның Еңбек Ері» атағы мен «Алтын жұлдыз» берілді. «Қызылорда облысының құрметті азаматы», «Қызылорда облысы Сырдария ауданының құрметті азаматы» атақтарының иегері. «Отан», «Құрмет» ордендерімен, «Қазақстан Конституциясына 10 жыл», «Қазақстан Республикасының тәуелсіздігіне 20 жыл», «Қазақстан Конституциясына 20 жыл» мерекелік медалдарымен марапатталған
